es gl gl gl gl en gl gl gl gl gl ru gl gl gl de en de en gl ca gl ca gl gl en es en es gl fr gl fr gl gl gl gl gl gl gl fr pt fr pt gl es it es it gl en es en es gl en es en es gl es gl es gl gl es es es es gl en it en it gl fi en fi en gl es es es es gl en es en es gl en es en es gl gl es pt es en gl gl gl gl gl gl lt gl gl
Artistas - Sarria Blues no Camiño
Este ano en Sarria Blues no Camiño contaremos coa participación de artistas de músicas afroaméricanas de tódalas partes do mundo.
Artista visual e fotógrafo nómada que vive e traballa nunha autocaravana, en lento pero continuo movemento. A súa obra cuestiona o visible, o ideal e o predicible, mentres visibiliza unha dimensión crítica na relación entre o home, o tempo e o consumo globalizado. Con ォEl Adiós de Buena Vistaサ documentou o día a día da última xira mundial da banda cubana Buena Vista Social Club, tras o lanzamento a finais dos anos 90 do disco homónimo de Ray Cooder. Trátase dun documento único cunha familia musical onde se comparten momentos íntimos en máis de 40 concertos, innumerables viaxes, hoteis e camerinos de todo o mundo.
Banda sarriá integrada por tres espléndidas voces femininas cantando a capella, Olalla Losada, Noelia González e Nerea Iglesias, acompañadas por un talentoso guitarrista, Borja López, que interpretan un repertorio que abarca os máis diversos estilos, desde o pop ao rock, pasando pola canción galega ou a música negra de raíz, pero todo cun aire claramente marcado polo soul. O grupo creouse no 2018 coa idea de dar todo o protagonismo ás voces, ás que pronto se suma un contrabaixo que hai dous anos foi substituído por unha guitarra.
Uns auténticos todo terreo capaces de entusiasmar a calquera tipo de público co seu espectáculo rueiro. Fusionan instrumentos con amplificación como trompetas, saxofones, teclados, guitarras, baixo e percusión a pé de rúa, onde debullan un  repertorio adaptado á idea de animar calquera evento, apostándoo todo a contaxiar ao público coa súa enerxía. O rock, o pop, o ska, os boleros, os temas ochenteros ou as cancións populares, soan a festa salvaxe na interpretación da Louband, unha banda integrada por sete profesionais da música que son garantía de bo son e diversión sen límite.
Un dos guitarristas máis virtuosos e imaxinativos do blues no noso país. De orixe arxentina e establecida en Barcelona desde hai máis de 20 anos, é un referente do xénero en Europa, conseguindo o segundo premio en 2013 no European Blues Challenge, o concurso europeo de blues. Profundo coñecedor dos clásicos, o seu persoal estilo convértelle nun dos mellores interpretes de guitarra resonadora e a súa habilidade co slide sitúalle nun lugar destacado da escena do swing, o blues e a música de raíz afroamericana en xeral, aínda que polas súas veas artísticas corren tamén o bolero, o tango ou case calquera música de orixe popular.. O seu directo demoledor plásmase nunha íntima conexión coa audiencia.
Banda de blues e rhythm & blues
Banda de blues e rhythm & blues
En 2002, a Blas Picón e Mario Cobo ocorréuselles crear unha banda que puidese mostrar que o blues pode ser intenso sen ser aburrido. Coa inspiración dos clásicos dos anos 40 e 50, The Lazy Jumpers crea un universo propio dentro deste estilo musical, cun repertorio orixinal, sempre comprometido coa premisa de facer de cada actuación un evento para gozar intensamente. Tras unha década dedicados aos seus proxectos musicais persoais, decidiron volver reunir á banda para realizar unha xira que recalará no Sarria Blues no Camiño, cunha descarga do mellor blues e ryhthm & blues.
Sweet Marta & Johnny Bigstone
Sweet Marta & Johnny Bigstone
Este dúo acústico de blues e música tradicional americana, é perfectamente capaz de trasladarnos a finais do século XIX e principios do XX para recoller as esencias da música dos escravos negros das plantacións, co seu aire melancólico e as súas duras letras sobre problemas persoais e sociais, e ademais levarnos da man polos primeiros anos do blues, con temas de pioneiros do Delta Blues, Piedmont Blues e Old Time Country, como Jazz Guillum, Reverend Gary Davis, Blind Lemon Jefferson, Blind Blake e outros. Toda a garra do blues primitivo na voz e a harmónica de Marta e na guitarra e a voz de Johnny, un veterano do blues español.
Héctor Martínez e Javier Turnes
Héctor Martínez e Javier Turnes
Héctor Martínez, foi armonicista e frontman do grupo madrileño The Forty Nighters, un proxecto que abandonou para dedicarse de cheo a estudar e escribir sobre música afroamericana, publicando decenas de artigos e conferencias. É autor do libro sobre gastronomía negroestadounidense «Comer y cantar. Soul food & blues», que presenta acompañado á guitarra e a voz por Javier Turnes,  guitarrista e líder da Bakin' Blues Band, unha das bandas máis potentes do panorama galego.  Profesor de filosofía, tema sobre o que escribiu varias obras, e creador do festival Fisterra Blues Experience.
Este coruñés montou a súa primeira banda con 19 anos e desde entón percorreu todos os xéneros de raíz afroamericana, do blues ao rockabilly, pasando por o  rhythm & blues, o country e folk. En 2008 emigra a Madrid para finalizar os seus estudos de Música Creativa e contacta con Roi Fontoira, con quen monta unha banda de  R&B e Swing coa que percorren diversos países europeos, antes de emprender a súa carreira en solitario e gravar dous discos con temas propios. Profundando no seu coñecemento do blues, pasou os últimos meses vivindo e actuando en Clarksdale, Mississippi, unha dos principais berces do xénero e onde a lenda sitúa o pacto de Robert Johnson co diaño e lugar de orixe de figuras como Muddfy Waters ou Ike Turner.
Blues, soul e rock
Blues, soul e rock
Cantante e multi- instrumentista nada en Dallas, Texas, Vanessa Collier ofrece nos seus directos unha potente fusión de blues, soul, rock e funk. Comezou a tocar o saxofón aos 9 anos, en 2013 titulouse en Interpretación e Producción Musical en Berklee e comezou a actuar na banda de Joe Louis Walker. A súa potente voz e o seu dominio instrumental levárona a percorrer escearios de todo o mundo e en menos dunha década foi premiada con tres nomeamentos ao Blues Music Award, un nomeamento ao Blues Blast Award e o Jammingest Prol Award outorgado polo Legendary Rhythm & Blues Cruise. Ata o momento publicou cinco discos cos que cultivou excelentes críticas polo seu talento como compositora.
Old blues, boogie e swing
Old blues, boogie e swing
O proxecto abanderado pola cantante Ster Wax e o pianista David Giorcelli, converteuse nos últimos anos nunha das propostas máis sólidas de o  panorama español do blues, o rhythm and blues e o boogie woogie. Realizan xiras regulares por diversos países europeos despregando un repertorio de música afroamericana dos anos 40 e 50, co que logran facer vibrar á súa audiencia. Con cinco discos ás súas costas, con temas propios e versións de grandes clásicos Pete Johnson, Otis Spann, Esther Phillip ou Big Joe Turner, coas súas shuffles, boogie woogie, rock ‘ n’ roll, swing ou jumps, son unha ganrantía de boa música e diversión para a gran xornada de baile do festival.
Blas Picón e Oscar Rabadán
Dúo de hard blues
Blas Picón e Oscar Rabadán
Dúo de hard blues
Blas Picón, á harmónica e a voz, e Óscar Rabadán, á guitarra eléctrica, conforman un dos dúos máis potentes e persoais do blues español. Cun repertorio formado maioritariamente por temas propios, enriquecido cunha serie de versións elixidas con exquisito gusto entre os clásicos do xénero, coas que nos transportan aos sons máis escuros e ancestrales da música de raíz afroamericana. Cun directo contundente, sen concesións a formalismos gratuitos, apostan directamente polo contido, a garra, a esencia e o espectáculo en estado máis puro e primitivo.
Andhrea & the Black Cats
Trío de blues tradicional
Andhrea & the Black Cats
Trío de blues tradicional
Andhrea & The Black Cats é un proxecto que xorde en 2012 da unión de músicos afincados en Santiago de Compostela, co obxectivo de indagar nos primeiros tempos do blues para elaborar un repertorio orixinal e histórico á vez, que lles converteu nunha das formacións máis populares de Galicia. En 2016 convertéronse nos gañadores do VI concurso da Societat de Blues de Barcelona, o que lles supuxo un importante impulso no seu percorrido profesional, permitíndolles gravar o seu primeiro disco. Nesta ocasión preséntanse cunha formación a trío, de harmónica, guitarra e voz.
Dúo de hokum blues
Dúo de hokum blues
Dúo nado por xeración espontánea no inverno de 2014 a partir dunha invitación para compartir esceario, nunhas gravacións organizadas por Bad Music Blues, de Barcelona. Alan Bike, á guitarra acústica e a voz, e MA Lonesome á harmónica, kazoo e voz, realizan Sun reinterpretación desenfadada pero respectuosa e de clásicos do blues como Charley Patton, Bo Carter, Billy Boy Arnold ou Charles Brown, incorporando ademais composicións de factura propia e letras imaxinativas e satíricas. A súa tendencia para interactuar co público lévalles a improvisacións sorprendentes e irrepetibles.
Suscríbete o noso boletín
Deixa baleiro este campo se eres humano:
© 2022 Sarria Blues no Camiño. Tódolos dereitos reservados